དཔྱད་གླེང་ཚོགས་འདུ་འདིའི་སྟེང་དུ་ཕེབས་པའི་ཀྲུང་དབྱང་མི་རིགས་སློབ་ཆེན་གྱི་བོད་རིག་པ་ཞིབ་འཇུག་གླིང་གི་སློབ་དཔོན་ཆེན་མོ་ཚེ་རིང་ཐར་གྱིས་ལོ་རྒྱུས་ཡིག་ཚགས་ཁྲོད་ཀྱི་ཞང་ཞུང་འགྲེལ་བརྗོད་གཏིང་ཟབ་གནང་དོན།མིག་སྔའི་རིག་གཞུང་ཞིབ་འཇུག་གི་ལྟ་ཕྱོགས་ནས་བལྟས་ཚེ།ཞང་ཞུང་དང་དེའི་ཤེས་རིག་ཞིབ་འཇུག་གི་ཐད་ནས་ལོ་ངོ་བརྒྱ་ལྷག་གི་ལོ་རྒྱུས་ལྡན་ལ།ད་ལྟའི་ཆར་ཡང་མུ་མཐུད་ནས་འགྲོ་བཞིན་ཡོད་ལ།ཞིབ་འཇུག་གི་ལམ་ཁའང་སྔར་ལས་རྒྱ་ཆེར་འགྲོ་བཞིན་པ་རེད།དཔེར་ན་ཞང་ཞུང་གི་ས་ཁོངས།ཆོས་ལུགས།སྐད་རིགས་སོགས་མཚོ་བོད་མཐོ་སྒང་ནས་གནའ་ནས་ད་བར་དུ་ཟམ་མ་ཆད་པར་བརྒྱུད་ཡོང་བའི་ལོ་རྒྱུས་སོགས་ནང་དོན་ཕུན་སུམ་ཚོགས་པ་ཡོད་པ་རེད།ཁྱབ་ཁོངས་གང་གི་ཞིབ་འཇུག་སྔར་ལས་རྒྱ་ཆེ་བ་དང་གཏིང་ཟབ་པའི་དུས་དང་བསྟུན་ནས་རིག་གཞུང་འདི་ལ་ཞིབ་འཇུག་གི་སྤྲོ་བ་ཡོད་པའི་མིའང་རྒྱལ་ཁབ་ཕྱི་ནང་དང་།དེའི་མི་རིགས་ཁྲོད་དུ་མང་བོ་ཐོན་བཞིན་ཡོད་པ་རེད།ངས་བསམ་པར་གོང་གི་ཞིབ་འཇུག་གི་ཁ་ཕྱོགས་ནས་བཤད་ན་ཡིག་ཚགས་ཁྲོད་ཞང་ཞུང་ཞེས་པ་ཅི་འདྲ་ཞིག་ཡིན་པའི་སྒྲུབ་བྱེད་དེ་ཧ་ཅང་གལ་ཆེན་གྱི་དོན་དག་ཅིག་དང་།ལྷག་པར་དུ་བོད་རྒྱ་གཉིས་ཀྱི་ཡིག་ཚགས་ཁྲོད་ཚུད་པའི་དཔྱད་གཞིའི་ཡིག་ཆ་དག་འགངས་ཆེན་དུ་བསམ་ཡོད།སྐད་ཡིག་འདི་གཉིས་ཁྲོད་ཀྱི་ཡིག་ཚགས་ནང་དོན་ཧ་ཅང་གལ་ཆེན་དང་ཕུན་སུམ་ཚོགས་པ་ཡོད་པས།ཞང་ཞུང་ཞིབ་འཇུག་གི་ཐད་ནས་བཤད་ནའང་།མ་འོངས་པར་བོད་རང་གི་ཡིག་ཚགས་རྨང་གཞིའི་སྟེང་མཐའ་འཁོར་གྱི་མི་རིགས་དང་དེའི་རིག་གནས་ཁྲོད་ཀྱི་འབྲེལ་ཡོད་ཞང་ཞུང་གི་ཤེས་བྱ་སྐུལ་འདེད་བཏངས་ཚེ་ཞིབ་འཇུག་གི་གྲུབ་འབྲས་ཅུང་ཙམ་ཆ་ཚང་བ་ཞིག་ཡོང་ཐུབ་པ་རེད་ཅེས་གསུངས་པ་དང་།